Samarkandas vilojats

Samarkandas vilojats () ir viens no Uzbekistānas administratīvajiem vilojatiem, tā administratīvais centrs ir Samarkandas pilsēta. Vilojats atrodas valsts centrālajā daļā Zarafšonas upes baseinā, robežojas ar Tadžikistānu, kā arī Kaškadarjas, Navoji un Džizahas vilojatiem. Administratīvi daļās 14 tumanos (rajonos) un 2 vilojata pilsētās (Samarkanda un Katakergona).

 Vēsture 
Krievijas Impērijas satāvā no 1887. līdz 1919. gada pastāvēja Samarkandas apgabals; tas iekļāva Samarkandas, Katakergonas, Džizahas un Hudžandas apriņķus mūsdienu Uzbekistānas un Tadžikistānas teritorijā. Tagadējā administratīvā vienība izveidota 1938. gadā kā Uzbekijas PSR Samarkandas apgabals. 1963. gadā daļa apgabala teritorijas austrumdaļā tika nodalīta jaunveidotajam Sirdarjas apgabalam, 1973. gadā — jaunveidotajam Džizahas apgabalam, 1982. gadā daļa teritorijas ziemeļos — jaunveidotajam Navoji apgabalam. 1988. gadā Navoji apgabalu likvidēja un tā lielāko daļu iekļāva Samarkandas apgabalā, bet 1992. gadā Navoji vilojatu atjaunoja iepriekšējās apgabala robežās. Nomenklatūras vārds «vilojats» tiek piemērots kopš Uzbekistānas neatkarības iegūšanas 1991. gadā; uzbeku valodā tas arī pirms tam piemērots apgabala līmeņa administratīvajām vienībām.

 Ārējās saites 

Kategorija:Uzbekistāna